הר פוסטר (איי שטלנד הדרומיים)

שמאל|ממוזער|250x250 פיקסלים|מפת האי סמית'. הר פוסטר מצוי במרכז המפה.
**הר פוסטר** (באנגלית: **Mount Foster**) הוא הר ברכס אימאון, באי סמית', באיי שטלנד הדרומיים, שבסמוך לאנטארקטיקה.

גובהו של ההר 2,105 מטרים מעל פני הים, ההר הוא הפסגה הגבוהה ביותר בארכיפלג איי שטלנד הדרומיים, והוא ההר ה-1,081 בגובהו באנטארקטיקה. 

להר פוסטר שתי פסגות. הגבוהה בהן (הדרומית) נקראת "פסגת פוסטר" (שגובהה 2,105 מטרים מעל פני הים), והצפונית - פסגת אבלוגי (שגובהה 2,090 מטרים מעל פני הים). בסמוך מצפון מצויה פסגת אנטים (שגובהה 2,070 מטרים מעל פני הים), אשר עד שנת 1996 סברו כי היא פסגה נוספת של הר פוסטר.

אוכף בשם אוכף זאבט מקשר בין הר פוסטר לבין פסגת סלאבייקוב, שמדרום מערב להר פוסטר.

פסגת פוסטר מתנשאת מעל קרחון ביסטרה שממערב לה; מעל קרחון צ'ופרנה שמצפון- צפון-מערב לה;  מעל קרחון רופיטה שממזרח לה; מעל קרחון לאנדרט שמדרום-מזרח לה; ומעל קרחון דראגומאן, שמדרום - דרום-מזרח לה.

פסגת פוסטר ממוקמת 5.45 קילומטרים צפונית-מזרחית לפסגת ריגס; 2.78 קילומטרים דרומית-מזרחית לנקודת גארמן; 7.64 קילומטרים דרומית-מערבית להר פסגה; ו-3.86 קילומטרים צפונית-מערבית לנקודת איוואן אסן.

## היסטוריה
### גילוי ומיפוי ההר

ההר מופה לראשונה על ידי צידי כלבי ים בשנות ה-20 של המאה ה-19. במפות אלה נקרא ההר "הר פיסקו" (Mount Pisco)  או "הר פסגה" (Mount Pisga), או "הר פיסגו" (Mount Pisgo).

האי מופה בשנית על ידי רב החובל הנרי פוסטר, שהיה מפקד אה"מ צ'נטיקליר (HMS *Chanticleer*), אשר חקר את איי שטלנד הדרומיים בשנת 1829, ומיפה את ההר ב-7 בינואר 1929. 

ההר צולם מן האוויר על ידי משלחת הסקר האווירי של שטחי חסות איי פוקלנד בין השנים 1956–1957.

### מקור השם

פוסטר, אשר מיפה את ההר בינואר 1929, קרא להר "הר בופורט" (Mount Beaufort), על שמו של קומנדר פרנסיס בופורט (Francis Beaufort), איש הצי המלכותי הבריטי, אשר היה חבר בוועדה שתכננה את מסע המחקר של פוסטר, וכן, לימים, שימש כהידרוגרף הצי בין השנים 1829–1855, והמציא את סולם בופורט למדידת עוצמת הרוח.

לאחר שוב משלחתו של פוסטר לאנגליה (פוסטר עצמו נהרג על ידי תושבים מקומיים, בפנמה ב-5 בפברואר 1831, ולא שב לאנגליה), שונה שם ההר, וההר נקרא על שמו.

### ההעפלה לפסגת ההר

הטיפוס הראשון לפסגת ההר בוצע על ידי גרג לנדרת' (Greg Landreth), ב-29 בינואר 1996. לנדרת' וצוותו החלו לטפס ב-27 בינואר והגיעו לפסגה לאחר 27 שעות של טיפוס רצוף.

## לקריאה נוספת

• Damieln Gildea, **[https://books.google.co.il/books?id=TrHtBgAAQBAJ&pg=PT99&lpg=PT99&dq=%22Mount+Foster%22+Antarctica&source=bl&ots=g98i9DbvnFncbf112—asckd...cj&sig=ACfU3U0z7zb9zWbICwAqOLN_cpqdGZ4RBg&hl=en&sa=X&ved=2ahUKEwjiluG085buAhUsx4UKHa0iBAw4HhDoATAFegQICBAC#v=onepage&q=%22Mount%20Foster%22%20Antarctica&f=false Mountaineering in Antarctica: complete guide: Travel guide]**

• National Imagery and Mapping Agency 2002, **[https://books.google.co.il/books?id=sfvtAAAAMAAJ&pg=PA129&lpg=PA129&dq=%22Mount+Foster%22+Antarctica&source=bl&ots=HQQsYzDveI&sig=ACfU3U2OeP3fLLuKq9dB_p8wgoH4L1wwoQ&hl=en&sa=X&ved=2ahUKEwjiluG085buAhUsx4UKHa0iBAw4HhDoATAIegQICRAC#v=onepage&q=%22Mount%20Foster%22%20Antarctica&f=false Sailing Directions (planning Guide) and (enroute) for Antarctica]**, P 95

• A. G. Findlay, **[https://books.google.co.il/books?id=otcNIdaF710C&pg=PR9&lpg=PR9&dq=%22Mount+Foster%22+Antarctica&source=bl&ots=F5Hm4yvjf5&sig=ACfU3U3lzsPw5mRaD_VCiS0WteSAOnANOQ&hl=en&sa=X&ved=2ahUKEwi2zJS985buAhVux4UKHQ-kBKw4KBDoATAHegQICBAC#v=onepage&q=%22Mount%20Foster%22%20Antarctica&f=false A Directory for the Navigation of the Pacific Ocean, with Descriptions of it's Coasts, Islapnds etc.]**, P 95

[מרכז|ממוזער|700x700 פיקסלים|הצד הדרום מזרחי של האי סמית', מבט מ[מצר אוסמר]]

## קישורים חיצוניים

* הר פוסטר באתר הסקר הגאולוגי של ארצות הברית
* הר פוסטר באתר הגאזט האנטארקטי המשווה SCAR של ממשלת אוסטרליה
* הר פוסטר באתר peakbagger
* הר פוסטר באתר peakery (מרחקים לאתרים סמוכים)
* תרשים הנוף הנשקף מהר פוסטר באתר peakvisor
* תצלום לוויין של אזור ההר, תוך סימון אתרים נוספים באזור באתר copernix
* תחזית מזג אוויר עדכנית ארוכת טווח עבור הר פוסטר (לפי גבהים)

## הערות שוליים

פוסטר